שלמה רז

שלמה רז (נולד ב-25 באוקטובר 1952) הוא עיתונאי ואיש תקשורת ישראלי. כתב ושדר רדיו וטלוויזיה, דובר משרד מבקר המדינה ונציב תלונות הציבור לשעבר.

== ביוגרפיה ==
שלמה רז, מרץ 2020
רז נולד בשם שלמה רוזנברג בתל אביב. בגיל 6 עבר לרמת גן ולמד בבית הספר היסודי החשמונאים. בן לניצולי שואה, סטפה (לבית מנלה) ומשה רוזנברג. אמו שרדה את אושוויץ וצעדות המוות, אביו היה ברשימת שינדלר. הוא למד בתיכון קלעי בגבעתיים, ובאוגוסט 1971 התגייס לצה"ל, שובץ בחטיבת גולני והתקבל לסיירת. הוא עבר מסלול הכשרה כלוחם, קורס מ"כים חי"ר וקורס קציני חי"ר. בהמשך לחם במלחמת יום הכיפורים כמפקד מחלקה בבא"ח גולני, והשתתף בקרבות לכיבוש החרמון.

רז הוא בוגר האוניברסיטה העברית (B.A) במדעי המדינה ויחסים בינלאומיים, ולאחר לימודיו המשיך ללימודי מוסמך (M.A) במדעי המדינה.

== קריירה ==
החל את דרכו בתקשורת כנער, בצוות המראיינים בתוכנית "פנים אל פנים" ששודרה בטלוויזיה החינוכית. ב-1977, במהלך לימודיו באוניברסיטה, התקבל כאזרח לגלי צה"ל ככתב ביומני החדשות.
תעודה המעידה על זכייתו של שלמה בפרס רשות השידור, 1982
ב-1979 החל לעבוד ב"קול ישראל" כעורך תוכניות דוקומנטריות, ובמהלך עבודתו העיתונאית גם עסק רבות בנושאים הקשורים בשואה.

ב-1982 עבר לחטיבת החדשות והתמנה ככתב לענייני משטרה. סיקר ושידר על בסיס יומיומי, יחד עם אברהם בנמלך, את משפט דמיאניוק (לצורך סיקור המשפט עזב את תפקיד הכתב לענייני משטרה והוחלף על ידי משה נוסבאום עד לחזרתו עם פרסום גזר הדין בבית השמפט המחוזי). בין השנים 1988–1992 שימש ככתב לענייני מפלגות וכן ראש מערכת החדשות בת"א.

ב-1992 התמנה לכתב המדיני של הרדיו, סיקר את כל המהלכים המדיניים הגלויים והסמויים שהובילו להסכמי אוסלו.

בתום חמש שנים ככתב מדיני, יצא ב־15 ביולי 1997 לוושינגטון ושימש במשך כ-4 שנים וחצי (עד ספטמבר 2001) כשליח חדשות ערוץ 2 בארצות הברית. קיים יחד עם יעקב אילון ראיון בלעדי עם הנשיא ביל קלינטון.

בהיותו כתב בכנסת, במשך כ-4 שנים, חשף את פרשת ההצבעות הכפולות, בהצבעה בכנסת במאי 2003, שבעטייה הורשע בדין חבר הכנסת יחיאל חזן.<ref></ref>

ביולי 2007 בעקבות מכרז, החל לכהן כדובר משרד מבקר המדינה ונציב תלונות הציבור. שימש בתפקיד תקופה ממושכת, יותר מ-12 שנים, עד יציאתו לגמלאות ב-31 באוקטובר 2019, רובן תחת המבקרים מיכה לינדנשטראוס ויוסף שפירא. בתוקף תפקידו היה מופקד על קידום ופרסום כ­-150 פרקי דוח שמשרד מבקר המדינה ונציב תלונות הציבור עורך מדי שנה. בהם דוחות ביקורת שזכו לתהודה ציבורית רבה: העורף במלחמת לבנון השנייה; דוח המעונות; פרשת הרפז; מבצע צוק איתן; "ריבוי זיהומים במוסדות האשפוז ובקהילה"; השריפה בכרמל; "היבטים בפעולות משרד התקשורת" (פרשת 4000); משבר התחבורה הציבורית.

שלמה רז ו[[מתן וילנאי מקליטים פרק של הפודקסאט "שעת מלחמה", 2022]]

ב-2020 הצטרף שלמה לצוות רשת 'עושים היסטוריה': הוא מגיש את הפודקאסט "שעת מלחמה"<ref></ref> ומפיק תוכניות אודיו דוקומנטריות במסגרת "סיפור משפחתי"<ref></ref>.

<gallery>
קובץ:Making Hiistory Yaakov Borovsky and Shlomo Raz.jpg||רז ויעקב בורובסקי מקליטים פרק של הפודקסאט "שעת מלחמה", 1 ביוני 2023
קובץ:Making history team 1.jpg|ממוזער|שמאל|רז ביום ההולדת השביעי לרשת עושים היסטוריה, 5 באפריל 2022
></gallery>

==חיים אישיים==
רז נשוי לפרופ' תניר אלוייס, רופאה כירורגית ומנהלת מערך השד במרכז הרפואי הדסה, ואב לבת ולבן. מתגורר במבשרת ציון.

== קישורים חיצוניים ==

* [https://www.presidency.ucsb.edu/documents/interview-with-shlomo-raz-and-jacob-eilon-israeli-television-channel-2 ריאיון עם הנשיא ביל קלינטון], באתר (The American Presidency Project)
* [https://www.mevaker.gov.il/he/publication/Articles/Pages/Podcasts.aspx בעין הביקורת], הפודקאסט של משרד מבקר המדינה.
* 

==הערות שוליים==

קטגוריה:עיתונאים ישראלים
קטגוריה:שדרני רדיו ישראלים
קטגוריה:מבשרת ציון: אישים
קטגוריה:יועצי תקשורת ישראלים
קטגוריה:בוגרי בית הספר חשמונאים (רמת גן)
קטגוריה:בוגרי תיכון קלעי (גבעתיים)
קטגוריה:בוגרי האוניברסיטה העברית בירושלים
קטגוריה:עובדי משרד מבקר המדינה
קטגוריה:סגל עושים היסטוריה
קטגוריה:ישראלים שנולדו ב-1952